România are cei mai săraci votanţi ai celor mai 
bogaţi politicieni 

România este țara europeană cu cei mai mulți oameni trăind la limita 


sărăciei sau a excluziunii sociale: 34, 4% din populație. Mai bine de o 
treime dintre români se zbat pe marginea prăpastiei şi trăiesc o viață 


permanent amenințată de sărăcie. 


Ei bine, în ţara în care sărăcia este mai prezentă ca oriunde în UE, 
premierul, dimpreună cu alţi politicieni de vârf, îşi bucură picioarele 
odihnite cu pantofi italieneşti lucraţi manual, care se vând cu 1500 de euro 
minim. Nici măcar nu ar fi fost o ştire prea importantă faptul că Marcel 
Ciolacu şi prietenul său Alfred Simonis (preşedintele Camerei Deputaţilor, 


al treilea om în stat) poartă pantofi de 1500 sau de 4000 de euro, dacă nu 


la stat de mulţi, foarte mulţi ani, în funcţii din ce în ce mai importante. 
Ambii au absolvit universităţi private cu reputaţie cel puţin incertă: 
Ciolacu Universitatea Ecologică, iar Simonis Universitatea Tibiscus (nici 
nu auzisem de o astfel de universitate până acum!). Ambii sunt votaţi de 
mulţi ani de zile de cei mai săraci alegători din ţară, căci pătura aceea 
numeroasă de români aflaţi în prag de sărăcie şi excluziune socială 
votează, într-o proporţie covârşitoare, de zeci de ani, cu partidul lui 
Ciolacu şi Simonis. Iar discursul public al lui Ciolacu, al lui Simonis şi al 
întregului lor partid nu conţine decât lozinci- ameninţări cu creşteri de 
pensii, lozinci despre ajutoare sociale, lozinci despre vouchere pentru 


încălzire sau pentru alimente. 


În aceeaşi ţară, subinginerul Ion Sterian a fost cocoţat în fruntea Transgaz 
şi nu s-a mai oprit până ce nu şi-a luat un apartament tocmai în Dubai, 
lucru pe care l-a „scurs” în presă pentru umilirea tuturor românilor care 


au nevoie de ajutoare sociale pentru a-şi plăti facturile. 


Ciclul votului în natura mioritică este, pentru echipa lui Ciolacu, extrem 
de simplu: o guvernare cât se poate de proastă, care generează inflaţie, 
sărăcie, salarii şi pensii mizere, urmată de promisiuni de asistenţă socială, 
apoi obţinerea de voturi ale celor ameninţaţi de sărăcie, revenirea la 
guvernare ca urmare a acestor voturi şi reluarea ciclului guvernare 


proastă-sărăcire-promisiuni de ajutoare sociale-voturi-guvernare proastă. 


Căci, deşi PSD deplânge cu lacrimi de crocodil sărăcia pensionarilor 
noştri, „bunicii noştri” din discursurile siropoase ale neuitatului ministru 
Marius Budăi (alt absolvent tomnatic al unei facultăţi private celebre- 
Spiru Haret), adevărul este că pensiile inuman de mici din România au o 
singură şi mare explicaţie: insuficienţa banilor din fondul de pensii. Fond 
care este alimentat primordial din contribuţiile sociale ale celor care 
lucrează în această ţară. Iar cei care lucrează sunt prea puţini și au salarii 
prea mici. Motive pentru care şi contribuţiile sociale plătite sunt puţine şi 
foarte mici. Păi de ce sunt puţini contribuabili la fondul de pensii? Simplu, 
pentru că o mare parte dintre românii cu vârstă de muncă au plecat din 


ţară şi plătesc contribuţii sociale fondurilor de pensii din Germania, 

simplu: au fugit de sărăcie şi de traiul prost. Iar sărăcia şi traiul prost sunt 
cauzate aici de proasta guvernare a partidului lui Ciolacu. Motiv pentru 
care mai nimeni dintre cei plecaţi din ţară nu votează vreodată cu listele 
PSD. 


Datele oficiale ale Institutului Naţional de Statistică ne arată că, în anul 
2022, în statele UE erau plecaţi pe perioadă îndelungată 2 713 000 
persoane născute în România, cu vârsta între 15 şi 64 de ani (adică vârsta 
de muncă), dintre care 71,5% lucrau în statele respective şi plăteau 
contribuţii sociale acolo. Adică, luând de bune datele statistice oficiale, 
două milioane de români aşezaţi definitiv în Europa de Vest contribuiau 
nu la pensiile părinţilor lor de aici, ci la pensiile nemților, italienilor , 
spaniolilor şi francezilor. La acest număr impresionant se mai adaugă şi 
milionul de români stabiliţi în Marea Britanie, dintre care probabil 
lucrează tot acelaşi procentaj, adică vreo 700 000 de persoane. Plus cei 
400 000 de români emigraţi în America de Nord, dintre care lucrează 
(păstrând proporţiile) aproape 300 000 de oameni. Plus cei 150-200 000 
de români care merg sezonier la muncă în străinătate, dar rămân cu 
reşedinţa în ţară. Iată, aşadar, un număr de aproximativ 3,1-3,2 milioane 
de români care lucrează în afara graniţelor şi plătesc contribuţii sociale 


altor naţiuni. 


Ei bine, tot conform datelor oficiale ale Institutului Naţional de Statistică, 
în interiorul graniţelor avem 7 806 000 de persoane ocupate, dintre care 7 
728 000 cu vârsta între 15 şi 64 de ani. Din toţi aceştia, avem în ţară 5,5 
milioane de contracte de muncă, restul fiind patroni, lucrători pe cont 
propriu şi lucrători neremuneraţi (adică cei care lucrează în propria 
gospodărie). Practic, la sistemul de asigurări sociale îi avem contribuabili 


pe maxim 6,5 milioane de oameni. 


Aşadar, dintre cei aproape 10 milioane de români care pot contribui la 
fondurile de pensii, o treime lucrează şi contribuie în străinătate. Cu alte 
cuvinte, dacă ei nu ar fi fost alungaţi din ţară de salariile mici şi de lipsa 
perspectivei sociale de aici, România ar fi avut bugetul de pensii 


suplimentat cu 50%, iar pensia medie din ţară, care este astăzi de 2000 de 


a. mp. a a o. 


Dintre cei plecaţi din ţară şi care lucrează în străinătate, 18% sunt 
absolvenţi de universitate, 46% de liceu şi 36% de gimnaziu. Mai simplu 
spus, cam 550 000 de români cu facultate lucrează și contribuie în alte 
ţări. Mai mult, în SUA şi Canada, o cincime dintre românii emigraţi acolo, 
au studii doctorale, adică beneficiază de cel mai înalt nivel de salarizare. 
Putem oare să ne închipuim măcar ce pierdere colosală pentru această 
naţiune sunt cele 550 000 de minţi care nu lucrează aici, pentru economia 
şi societatea noastră? Suntem statul din UE cu cea mai mică pondere a 
celor cu studii superioare din totalul forţei de muncă şi noi ne permitem să 
pierdem 550 000 de absolvenţi de facultate? Aceasta este, oameni buni şi 
principala explicaţie a decalajului dintre PIB-ul României şi nivelul 
veniturilor disponibile ale românilor. Căci economia creşte, dar banii 
ajung la acţionarii firmelor străine şi la guvernanti. Salariile românilor 
rămân extrem de mici, în primul rând din cauza pregătirii insuficiente a 
forţei de muncă. Tot educaţia insuficientă şi incompletă ne aduce în 
postura să avem cu predilecție locuri de muncă prost plătite, în industrii 
cu valoare adăugată mică. Pentru că nimeni nu va înfiinţa aici o fabrică de 
circuite integrate sau un mare centru software într-o ţară care are 
insuficienţi oameni cu pregătire universitară. Şi astfel vom fi veşnic 
condamnaţi să ne „mândrim” cu locurile de muncă din supermarket-uri, 


depozite sau linii de asamblare manuală. 


Suntem, alături de Bulgaria, Ungaria şi Slovacia singurele popoare 
europene care au un venit mediu anual (PPS-la paritatea puterii de 
cumpărare) în jur de 10000 Euro, sub 55% din media europeană. Dar ne 
mândrim că nivelul PIB/locuitor este de 77% din media europeană, tot la 
paritatea puterii de cumpărare, PPS. Unde se duce, oare, diferenţa dintre 
77% din media europeană la PIB şi 55% din media europeană venituri 
disponibile? Păi nu cumva de aici îşi iau Ciolacu şi Simonis pantofi de 
1500 de euro perechea şi de aici îşi iau austriecii de la OMV bani pentru 
prosperitatea lor vieneză? Nu cumva de aici îşi ia Ion Sterian de la 
Transgaz un salariu mai mare decât cel al preşedintelui american şi 


apartament la Dubai? 


Uitându-ne cu atenţie pe o comparatie cu valorile veniturilor statelor 

căci şi ei stau pe la acelaşi nivel al PIB/locuitor cu noi (77% din media 
europeană), dar nu au parte de venituri mai bune ca ale noastre: 10217 
euro/an faţă de 10 033 euro/an. Este imaginea clară şi palpabilă a eşecului 
regimului Orban Viktor. În schimb, polonezii au parte de 14 906 euro/an, 
adică fix 80% din media europeană a veniturilor, Polonia fiind la 80% din 
media europeană a PIB/locuitor. Şi ţările mari şi bogate ale Uniunii 
respectă regula de echivalență între PIB/locuitor şi veniturile disponibile 
ale populaţiei. Iată exemplul Germaniei, cu PIB/locuitor de 117% din 
media UE, are venituri ale populaţiei de 124% din media UE, Franţa are 
PIB/locuitor de 102% din media UE şi veniturile populaţiei de 109% din 
media UE, Italia are PIB/locuitor de 96% din media UE şi venituri 
disponibile de 98% din media UE, Spania are PIB/locuitor de 85% din 
media UE şi venituri ale populaţiei de 92% din media UE. Venind în zona 
noastră, în Est, observăm că cehii se situează la un nivel de 91% din media 
UE la indicatorul PIB/locuitor şi la un nivel de doar 82% din media UE în 
ceea ce priveşte veniturile disponibile, Slovacia se află la 68% din media 
UE la indicatorul PIB/locuitor şi la doar 52% din media UE la venitul 


disponibil. 


Este, cu alte cuvinte, o discrepanţă majoră între ceea ce produc est- 
europenii şi ceea ce primesc ca venituri. Este, pe cale de consecinţă o mare 
discrepanţă între veniturile est-europenilor şi vest-europenilor. Căci, 
oameni buni, dacă performanţa economică între cele două blocuri din UE 
s-a diminuat vizibil, discrepanţa între venituri continuă să rămână 
inacceptabil de ridicată, indicând foarte clar o politică de segregare a 
Estului de către Vest. Căci liderii Comisiei Europene nu au o politică 
simetrică în Est şi în Vest, ci le cer esticilor să trăiască mult mai prost 
decât vesticilor. Cu excepţia notabilă a Poloniei, care a reuşit să iasă din 
modelul catastrofal social promovat de Comisia Europeană în statele 


estice. 


Dacă cineva se va mai mira vreodată de faptul că românii reprezintă 
populaţia cea mai numeroasă de emigranţi din Uniunea Europeană, să 
facă bine să se uite la aceste două cifre: noi avem o economie cam la 
nivelul a trei sferturi din media europeană , dar veniturile disponibile ale 


populaţiei sunt cam pe la jumătatea venitului mediu din UE. Până când 


această discrepanţă majoră nu se va rezolva, românii vor continua să își 


caute bunăstarea pe meleaguri străine. 


Iar această prăpastie între ceea ce producem şi veniturile pe care le 
primim se va rezolva doar atunci când politicienii vor renunţa la atenţia 
prea mare acordată luxului hainelor şi pantofilor proprii pentru a se 
preocupa de şcolile pe care le fac românii, care să le permită acestora 
salariile pe care le merită. Dar, oare, vor putea vreodată şmecherii care au 
fentat scara socială atunci când au ocolit drumul drept şi corect care trece 
prin şcoli adevărate, să înţeleagă ce se întâmplă cu ţara pe care au luat-o 


în stăpânire feudală? 


Petrişor Peiu 

Nu asta e problema majora din cauza căreia salariile şi 
pensiile din România sunt asa de mici. Cea mai mare 
problema creata de partidele politice iudaizate a fost 
devalorizarea artificiala monedei, adică a leului, după 
lovitura de stat data de grupul de evrei Iliescu, Brucan, 
Voiculescu şi apoi distrugerea industriei şi vânzarea 
resurselor României, inclusiv a băncilor româneşti, deci 
distrugerea capitalului românesc și a monedei naţionale, 
dublata apoi de distrugerea industriei, a agriculturii şi 
îndatorarea fictiva a statului român pentru a urma 
politicile economice ale asasinilor economici ai 
României, evreii de la FMI şi Banca Mondiala. 


